Adonis Filipi

__NOINDEX__

Adonis Filipi (Berat, 15 janar 1957), regjisor. Ka vënë në skenë rreth 70 vepra brenda dhe jashtë Shqipërisë. Adonisi ka marrë pjesë në festivale të ndryshme teatrore ndërkombëtare, si: Turqi, Maqedoni e Veriut, Itali, Bullgari, Rusi, Rumani, Belgjikë. Që nga viti 1998 është ideator dhe drejtor artistik i Festivalit Ndërkombëtar Teatror "Skampa"; bashkideator dhe organizator i Festivalit të Aktrimit "Apollon", Fier; drejtor i Asociacionit Europian të Teatrit Bashkëkohor Shqiptar - ATK; me kontribute si pedagog pranë Akademisë së Arteve, Fakulteti i Artit Skenik, dega regji dhe Universitetit "A. Xhuvani", Fakulteti i Shkencave Humane, Elbasan. Aktualisht jeton në Amerikë.

 Edukimi 
Kreu studimet e larta në Fakultetin e Artit Skenik për regji teatri (1978-1982) pranë Akademisë së Arteve, Tiranë. Ka realizuar kualifikime pasuniversitare (Tiranë, 1984-1985; Austri 1997).

 Karriera profesionale 
Filloi punën si regjisor në Teatrin e Beratit dhe më pas kaloi në teatrin "Skampa" të Elbasanit. Ka vënë shumë shfaqje në skenë si brenda dhe jashtë Shqipërisë dhe është vlerësuar me disa çmime. Repertori i tij përfshin autorë si: Sofokliu, Shekspiri, E. Jonesko, D. Macmilan, Dario Fo, T. Williams, W. Allen, D. Mamet, D. Motoc, E. Pavlovski; komedianët shqiptarë si: Çajupi, R. Pulaha, T. Laco, R. Shabani, J. Neziraj, etj.

 Shfaqje teatrale 

 Pas vdekjes (A. Z. Çajupi) - komedi, 1986.
 Kopraci (Molier) - komedi, 1986.
 Më fal baba (A. Hila) - 1988.
 Bojaxhinjtë nuk kanë kujtesë - 1991, 2001, 2006.
 Vdekja (Woodie Allen) - dramë, 1996, 1998.
 Shitet një i vdekur (Dario Fo) - komedi, 1997.
 Fejesa dhe jubileu (Anton Çehov) - 1997.
 Mësuesi (Jonesko) - komedi, 1997 dhe 1999. 
 Amerikan Buffalo (David Mamet) - 2000.
 E ardhmja qëndron te vezët - (Jonesko) komedi, 2002.
 Sfida (Doru Motoc) - dramë poetike, 2003.
 Fani vjen vetëm (Resul Shabani) - Shkup, 2005.
 Trokitje në borë (Skënder Rusi) - Korçë, 2006.
 Duke pritur të hënën (K. Maria Alsina) - 2007.
 Pushteti (E. Pavlovski) - 2007.
 Arto kujton Hitlerin dhe kafe Romaniko (T. Pouckert) - 2008.
 Rrëfimet e narkomanëve 2 (R. Nurbojas) - Pejë, 2008.
 Departamenti AP (J. Neziraj) – 2014.
 Lule dielli – dramë, 2018.
 Elektra (Sofokliu) – tragjedi, 2010, 2018.
 Henri IV/2 (Shekspir) – dramë.
 Lideri (Jonesko) – dramë, 2015.
 Volpone (B. Jonhnson) – 2018, 2019.
 Bluz për alto saks (Doru Motoc) – monodramë, 2018, 2019, 2021.
 Një zonjë nga Argjentina (Thomas Brand) – komedi, 2021.
 Medea (Euripidi) – tragjedi, 2021.

 Vlerësime 

 "Shfaqja më e mirë" në Festivalin e Joneskos, Slatine, Rumani në vitin 2003 me shfaqjen “Mësuesi” (Maestrul).
 "Regjia më e mirë" në Festivalin Ndërkombëtar të Komedisë "Ballkan 2000", mbajtur në Korçë në vitin 2004 me shfaqjen "E ardhmja qëndron te vezët".
 "Çmimi i Parë i Interpretimit" në Festivalin Ndërkombëtar të Teatrit "Kloun Slavik" në Moskë në vitin 2005 me shfaqjen "Sfida - Të fluturosh, çfarë kënaqësie!".
 “Shfaqja më e mirë” (Teatri Skampa Elbasan), “Regjia më e Mirë” (Adonis Filipi), “Aktori më i Mirë” (Helidon Fino), “Aktorja më e Mirë jo Protagoniste” (Ilirda Bejleri) në edicionin e parë të festivalit “Takimi i teatrit Kadri Roshi” në Gjirokastër në vitin 2018 me shfaqjen “Volpone”.
 “Shfaqja më e mirë teatrore muzikore” në “Nisville jazz Festival” Serbi, në vitin 2021 me shfaqjen “Bluz për alto saks”.

 Shikoni dhe 

 Lidhje të jashtme 

 https://adonisfilipi.com/
 Intervistë e Adonis Filipit

 Referime 

Kategoria:Regjisorë